open-index/open-wikipedia-markdown huggingface dataset:
உலகத் தெலுங்கு மாநாடு

150px|right|மாநாட்டின் நினைவாக இந்திய அரசு வெளியிட்ட அஞ்சல் தலை
**உலகத் தெலுங்கு மாநாடு (ప్రపంచ తెలుగు మహాసభలు, பிரபஞ்ச தெலுங்கு மகாசபை, World Telugu Conference)** தெலுங்கு மொழியின் பயன்பாட்டையும் வளர்ச்சியையும் கருத்தில் கொண்டு நடத்தப்படுகிறது. உலகம் முழுதும் வாழும் தெலுங்கு மொழி ஆர்வலர்கள் இம்மொழியின் வளர்ச்சி தொடர்பான கருத்துகளை இம்மாநாட்டில் பகிர்ந்து கொள்வர். முதல் மாநாடு 1975 இல் ஐதராபாத்திலும், இரண்டாவது மாநாடு 1981 ஆம் ஆண்டில் மலேசியத் தலைநகர் கோலாலம்பூரிலும், 1990 ஆம் ஆண்டில் மொரீசியசிலும், நான்காவது மாநாடு 2012 ஆம் ஆண்டு டிசம்பர் மாதம் திருப்பதியிலும்  நடைபெற்றன.

150px|right|2012 ஆம் ஆண்டு நிகழ்ந்த மாநாட்டிற்கான சின்னம்

## முதலாம் மாநாடு
முதலாம் உலகத் தெலுங்கு மாநாடு ஆந்திரப் பிரதேசத்தின் தலைநகரான ஐதராபாத்தில் ஏப்பிரல் 12-18 நாட்களில் நடத்தப்பட்டது. கிட்டத்தட்ட 1500 ஆர்வலர்கள் பங்கேற்றனர் 28 துறைகளில் ஏறத்தாழ 100 கட்டுரைகள் படிக்கப்பட்டன.

## இரண்டாம் மாநாடு
1981 ஆம் ஆண்டு ஏப்ரல் 14 முதல் 18 வரை மலேசியத் தலைநகர் கோலாலம்பூரில் நடத்தப்பட்டது. மலேசியாவில் உள்ள மலேசிய ஆந்திர சங்கம் இதற்கான ஏற்பாடுகளை செய்து உதவியது.

## மூன்றாம் மாநாடு
மூன்றாம் மாநாடு மொரீசியசில் 1990 ஆம் ஆண்டு டிசம்பர் 8,9,10 ஆகிய நாட்களில் நடத்தப்பட்டது. தெலுங்கு பல்கலைக்கழகம், தெலுங்கு பண்பாட்டு அறக்கட்டளை, மொரீசியசு இந்திரா காந்தி பண்பாட்டு மையம், ஆந்திரப் பிரதேச அரசு ஆகியவற்றின் துணையுடன் மாநாட்டு நிகழ்வுகள் நடத்தப்பட்டன.

## நான்காவது மாநாடு
2012 ஆம் ஆண்டில் டிசம்பர் 28, 29, தேதிகளில் திருப்பதியில் நான்காவது மாநாடு நடத்தப்பட்டது. இந்நிகழ்வு திருப்பதியில் உள்ள ஸ்ரீவெங்கடேஸ்வர கால்நடைப் பல்கலைக்கழகத்தில் நடைபெற்றது. இவ்விழாவில் ஆந்திர முதல்வர் கிரண்குமார் ரெட்டி, நடிகர் சிரஞ்சீவி, தமிழக ஆளுனர் கோனியேட்டி ரோசைய்யா ஆகியோர் சிறப்பு விருந்தினர்களாக கலந்து கொண்டனர்.

## ஐந்தாவது மாநாடு
ஐந்தாவது மாநாடு தமிழகத் தலைநகர் சென்னையில் காமராஜர் அரங்கில், ஜூன் 1 தொடங்கி மூன்று நாட்கள் நடத்தப்படும் என்று அறிவிப்பு வெளியாகி உள்ளது. இம்மாநாட்டில் தெலுங்கு மொழிக்கும், மராத்தி, தமிழ், ஒரிய மொழி ஆகியனவற்றிற்கும் உள்ள தொடர்பு ஆய்வு செய்யப்படும் என மாநாட்டு அமைப்பாளர் கூறியுள்ளார். கர்நாடகா, தமிழ்நாடு, மகாராஷ்டிரா ஆகிய மாநிலங்களில் தெலுங்கு மொழியின் நிலை குறித்தும் பிரதிநிதிகள் பேசுவார்கள் என்றும் தெரிவித்துள்ளார். சென்னையில் தெலுங்கு பண்பாட்டு மையம் திறக்கப்படும் என்றும் அறிவிக்கப்பட்டுள்ளது. 

## தமிழும் தெலுங்கும்
தமிழும் தெலுங்கும் திராவிட மொழிகள். இவை இந்திய அரசால் செம்மொழிகளாக அங்கீகரிக்கப்பட்டுள்ளன. தமிழ், தெலுங்கு ஆகிய இரண்டு மொழிகளையும் திராவிடப் பல்கலைக்கழகத்தில் கற்கலாம். இவ்விரண்டு மொழிகளுக்கும் உலகளாவிய மொழி மாநாடுகள் நடைபெற்றுள்ளன. தமிழ்த் தாய் வாழ்த்தைப் போன்றே "மா தெலுகு தல்லிக்கி" என்ற தெலுங்குத் தாய் வாழ்த்தும் உள்ளது. தமிழுக்கு பல மாநாடுகள் நடைபெற்றதை சுட்டிக் காட்டிப் பேசிய மூத்த அறிஞர் தெலுங்கு மொழியின் வளர்ச்சிக்கு இது முக்கியம் எனக் கூறியிருக்கிறார்.

## மேலும் பார்க்க
*தெலுங்கு மொழி நாள்
*தெலுங்கு புத்தாண்டு

## மேற்கோள்கள்

பகுப்பு:தெலுங்கு

## வெளி இணைப்புகள்
* உலகத் தெலுங்கு மாநாடு - அதிகாரபூர்வ வலைத்தளம்
* உலகத் தெலுங்கு மாநாடு

பகுப்பு:தெலுங்கு
பகுப்பு:மொழி மாநாடுகள்
இனி வேண்டாம்

**இனி வேண்டாம் (Inni Vendham)** புகழ்பெற்ற மலேசியத் தமிழ்ப் பாடல் ஆகும். இப்பாடல் உலகம் முழுதும் புகழ்பெற்ற தமிழ்ப் பாடல்களுள் ஒன்று. இப்பாடலை திவ்வியா பாடியுள்ளார். இதை யூடியூப் வழியாக 915,000 பேர் பார்வையிட்டனர்..

## மேற்கோள்கள்

பகுப்பு:தமிழ்ப் பாடல்கள்
பகுப்பு:மலேசியத் தமிழர்
நீர்ம ஓட்ட வெப்பநிலை

**நீர்ம ஓட்ட வெப்பநிலை** (ஆங்கிலம்: Pour point temperature) என்பது, ஒரு நீர்மம் எந்த குறைந்த வெப்பநிலையில் தன் நீர்ம நிலையை இழந்து அரைதிண்ம நிலைக்கு மாறுகின்றதோ அந்த வெப்பநிலையைக் குறிப்பதாகும்.

இது பொதுவாக கச்சா எண்ணெய் மற்றும் உயவு எண்ணெய்களின் பண்புகளில் ஒன்றாகும்.

## மேற்கோள்கள்

பகுப்பு:இயற்பியல்
பகுப்பு:வேதியப் பண்புகள்
புத்தனைப் போற்றல்

**புத்தனைப் போற்றும் தொடர்கள்** மணிமேகலை நூலில் சிறப்பாகக் கூறப்பட்டுள்ளன. மணிபல்லவத் தீவில் கோமுகி என்னும் பொய்கையில் புத்தர் பிறந்த நாளில், உணவு அள்ள அள்ளக் குறையாத அமுத சுரபியை மணிமேகலை பெற்றாள். பசிப்பிணி நீக்கும் பாத்திரம் அது. தீவதிலகை வாயிலாக அதனைத் தனக்கு அளித்த புத்தர் தெய்வத்தை, மணிமேகலை போற்றும் வரிகள் இவை: 

:மாரனை வெல்லும் வீர நின்அடி	 
:தீநெறிக் கடும்பகை கடிந்தோய் நின்அடி	 
:பிறர்க்குஅறம் முயலும் பெரியோய் நின்அடி	 
:துறக்கம் வேண்டாத் தொல்லோய் நின்அடி	 
:எண்பிறக்கு ஒழிய இறந்தோய் நின்அடி	 
:கண்பிறர்க்கு அளிக்கும் கண்ணோய் நின்அடி	 
:தீமொழிக்கு அடைத்த செவியோய் நின்அடி	 
:வாய்மொழி சிறந்த நாவோய் நின்னடி	 
:நரகர் துயர்கெட நடப்போய் நின்அடி	 
:உரகர் துயரம் ஒழிப்போய் நின்அடி	 
:வணங்குதல் அல்லது வாழ்த்தல்என் நாவிற்கு	 
:அடங்காது 
## ஒப்புநோக்கம்
* தாளை வணங்குதல் 
* நாதன் தாள் வாழ்க 
* ஈசன் அடி போற்றி  
* மணிவண்ணா நின் சேவடி செவ்வி திருக்காப்பு 
## அடிக்குறிப்பு

பகுப்பு:பௌத்த குறுங்கட்டுரைகள்
இந்தியாவில் காற்றுத் திறன்

**இந்தியாவில் காற்றுத் திறன்** பயன்பாடு  1990களில் துவங்கி குறுகிய காலத்திலேயே உலகின் ஐந்தாவது இடத்தை எட்டி உள்ளது. 2009-11 ஆண்டுகளில் இந்தியாவின் வளர்ச்சிவீதம் ஏனைய முதல் நான்கு நாடுகளை விடக் கூடியதாகும்.

மார்ச்சு 31,  2011 நிலவரப்படி காற்றுத் திறனால் கிடைக்கும் மின்சாரத்தின் நிறுவப்பட்டத் திறனளவு 17967 மெகாவாட்களாக உள்ளது. இது பெருமளவில் தமிழ்நாட்டிலிருந்தும் (7134 மெ.வா), குசராத்திடமிருந்தும் (2,884 மெ.வா) கிடைக்கிறது. மேலும் மகாராட்டிரம் (2310.70 மெ.வா), கர்நாடகம் (1730.10 மெவா), இராசத்தான் (1524.70 மெ.வா), மத்தியப் பிரதேசம் (275.50 மெ.வா), ஆந்திரப் பிரதேசம் (200.20 மெ.வா), கேரளம் (32.8 மெ.வா), ஒரிசா (2 மெ.வா)  மேற்கு வங்காளம் (1.1 மெ.வா) மாநிலங்களும் மற்றும் பிற மாநிலங்களும்  (3.20 மெ.வா) வெவ்வேறு அளவுகளில் பங்கேற்கின்றன. 2012ஆம் ஆண்டில் கூடுதலாக 6,000 மெ.வா காற்றுத்திறன் மின்சாரம் நிறுவப்படத் திட்டமிடப்பட்டுள்ளது. இந்தியாவின் மொத்த நிறுவப்பட்ட மின்சார திறனளவில் 6% காற்றுத் திறனால் பெறப்படுகிறது.

## தமிழ்நாட்டில் காற்றுத் திறன் பயன்பாடு (7134 மெகாவாட்)

7000 மெகாவாட் உயர்மட்ட காற்றுத்திறன் மின்னுற்பத்தியைக் கொண்ட தமிழ்நாடு தெற்காசியாவின் காற்றுத்திறன் மையங்களில் முக்கியமான ஒன்றாக விளங்குகிறது. இந்தியாவின் மொத்த காற்றுத் திறன் உற்பத்தியில் 40% தமிழகத்திலிருந்து பெறப்படுகிறது. காற்றுப் பண்ணைகள் உள்ள முதன்மை மாவட்டங்களாக கன்னியாகுமரி, திருநெல்வேலி, திருப்பூர், கோயம்புத்தூர் மற்றும் காஞ்சிபுரம் மாவட்டங்கள் திகழ்கின்றன.

## மேற்கோள்கள்

## வெளி இணைப்புகள்

*How winds of change could be an alternative to coal
*Energy-hungry India eyes role as "wind superpower"
*Estimation of Installable Wind Power Potential at 80 m level in India 

பகுப்பு:இந்தியாவில் ஆற்றல்
உன் கண்ணில் நீர் வழிந்தால்

**உன் கண்ணில் நீர் வழிந்தால்** (*Un Kannil Neer Vazhindal*) 1985 ஆம் ஆண்டு பாலு மகேந்திரா இயக்கத்தில் ரஜினிகாந்த் நடித்து வெளிவந்த திரைப்படமாகும். இப்படத்தில் ஒய். ஜி. மகேந்திரன், மாதவி, வி. கே. இராமசாமி, செந்தாமரை, வெண்ணிற ஆடை மூர்த்தி நடித்திருந்தனர். இப்படத்தில் ரஜினிகாந்த், ஒய். ஜி. மகேந்திரன் ஆகியோர் பயிற்சி துணை மேற்பார்வையாளர்களாக (காவல்துறை) செந்தாமரைக்கு கீழ் பணி புரிவார்கள். வி. கே. இராமசாமி காவல்துறை காவலராக நடித்திருப்பார்.

## நடிகர்கள்
* ரஜினிகாந்த் - இரவி
* மாதவி - பத்மா
* ஒய். ஜி. மகேந்திரன் - பாபு
* செந்தாமரை - தர்மராஜ்
* வி. கே. ராமசாமி - பெருமாள்
* வெண்ணிற ஆடை மூர்த்தி
* மேனன் - ஜகதி
* மாஸ்டர் ஹாஜா ஷெரிப்- 
* பூர்ணம் விஸ்வநாதன் - விஸ்வநாதன் 
* ஒரு விரல் கிருஷ்ணா ராவ் - முனுசாமி
* சங்கீதா - துர்கா
* மௌனிகா - விஸ்வநாத்தின் மகள்  

## பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல் வரிகளை கங்கை அமரன், மு. மேத்தா, வைரமுத்து ஆகியோர் எழுதியிருந்தனர்.

## மேற்கோள்கள்
 
## வெளி இணைப்புகள்
*

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:பாலு மகேந்திரா இயக்கிய தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:பூர்ணம் விஸ்வநாதன் நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
சிவா சின்னப்பொடி

**சிவா சின்னப்பொடி** (பிறப்பு: டிசம்பர் 12, 1955) ஈழத்தின் மூத்த ஊடகவியலாளரும் எழுத்தாளரும் ஆவார்.

## வாழ்க்கைச் சுருக்கம்
வடமராட்சியில் வல்லிபுரம் என்ற கிராமத்தில் சின்னப்பொடி-இலட்சுமி ஆகியோருக்கு மகனாகப் பிறந்த இவரது இயற்பெயர் சிவநேசமுர்த்தி. சாதிய ஒடுக்குமுறைக்கு எதிராகப் போராடிய தனது தந்தையின் நினைவாகத் தனது பெயருடன் அவரது பெயரை இணைத்துச் சிவா சின்னப்பொடி என்று குறிப்பிடுகிறார்.

1970களில் எழுத்துலகில் காலடி வைத்த இவர் சிங்கைத் திவாகரன் என்ற பெயரில் ஐம்பதிற்கும் மேற்பட்ட சிறுகதைகளை இலங்கையில்  வெளிவந்த பத்திரிகைகளில் எழுதியுள்ளார். 1975 முதல் வானொலி, பத்திரிகை, சஞ்சிகை என்று பல துறைகளில் பணியாற்றினார். 1983 இல் ஈழப் போராளிகளால் முதன் முதலில் உருவாக்கப்பட்ட தமிழீத்தின் குரல் வானொலியின் பொறுப்பாளராக, ஒலிபரப்பாளராக 1985 வரை பணியாற்றினார். 1990 இல் பிரான்சுக்கு புலம் பெயர்ந்த பின்னர் ஊடகத்துறை கல்வியை கற்றதுடன் ஈழமுரசு, தாய்நிலம் ஆகிய பத்திரிகைகளில் ஆசிரியராகவும், ரிரிஎன் தொலைக்காட்சியின் முதன்மை செய்தி ஆசிரியராகவும் இருந்தார்.

2012-2015 வரை  ஜிரிவி தொலைக்காட்சியின் செய்தி ஆசிரியராகப் பணியாற்றிய இவர் பல தொடர்களையும் ஆய்வுக் கட்டுரைகளையும் எழுதியுள்ளார். இவர் எழுதிய நினைவழியா வடுக்கள் என்ற தன் வரலாற்று நூல் தற்போது விடியல் பதிப்பக வெளியீடாக வெளிவந்துள்ளது இந்த நூல்  ஒரு தனிமனிதரின் கதை மட்டுமல்ல. இது, ஈழத் தமிழ் சமூகம் தனது வரலாற்றின் இருண்ட பக்கங்களை எதிர்கொள்ளவும், சாதியக் கொடுமைகளைப் பற்றி வெளிப்படையாகப் பேசவும் தூண்டும் ஒரு **சவாலான படைப்பு**. ஒடுக்கப்பட்ட மக்களின் குரலாகவும், அவர்களது போராட்டத்திற்கான ஒரு ஆயுதமாகவும் இந்நூல் முக்கியத்துவம் பெறுகிறது.

ஸ்டான்போர்ட் பல்கலைக்கழக நூலகம் போன்ற சர்வதேச நிறுவனங்கள் இந்தப் புத்தகத்தை அங்கீகரித்திருப்பது, ஈழத்து  மக்களின் வாழ்வியல் மற்றும் போராட்டங்கள் உலகளாவிய கவனத்தைப் பெறுவதன் அவசியத்தை உணர்த்துகிறது. தற்போது இவரது இரண்டாவது நூலான "பியர் கோல்ட்மன்: ஒரு இருண்ட புயலின் கதை " கடந்த ஜனவரி மாதம்(2026)விடியல் பதிப்பக வெளியீடாக வெளிவந்துள்ளது.  

இந்த நூல், ஒரு தனிமனிதனின் வரலாற்றை மட்டும் பேசாமல், ஒரு காலத்தின் அரசியல் கொந்தளிப்பையும், அறம் சார்ந்த தத்துவக் கேள்விகளையும் நம் முன் வைக்கிறது.

பிரெஞ்சு வரலாற்றில் பியர் கோல்ட்மேன் (Pierre Goldman) ஒரு புதிரான ஆளுமை. அவர் ஒரு யூதர், கம்யூனிஸ்ட் புரட்சியாளர், அறிவுஜீவி, மற்றும் ஒரு ஆயுதமேந்திய கொள்ளையராகவும் அறியப்பட்டவர். இந்த முரண்பாடுகளின் சங்கமமே அவரை ஒரு "இருண்ட புயலாக" மாற்றியது.

கோல்ட்மேன் சிறையில் இருந்தபோது எழுதிய 'Obscure Memories of a Polish Jew Born in France' என்ற நூல் பிரான்சில் பெரும் அதிர்வலைகளை ஏற்படுத்தியது. அதன் சாரத்தை உள்வாங்கி, அந்த எழுத்தில் இருந்த தத்துவார்த்தமான கோபத்தை சிவா சின்னப்பொடி தமிழுக்குக் கொண்டு வந்துள்ளார்.

## வெளி இணைப்புகள்
*சிவா சின்னப்பொடியின் இணையத்தளம்

பகுப்பு:1955 பிறப்புகள்
பகுப்பு:ஈழத்து எழுத்தாளர்கள்
பகுப்பு:இலங்கைத் தமிழ் ஊடகவியலாளர்கள்
பகுப்பு:பிரான்சியத் தமிழர்
தாமிரபரணி

**தாமிரபரணி** என்ற தலைப்பில் உள்ள கட்டுரைகள்:

*தாமிரபரணி ஆறு.
*தாமிரபரணி (திரைப்படம்).
*தாமிரபரணி (இலங்கை).
நாட்டுத் தலைவர்

**நாட்டுத் தலைவர்** (*Head of state*) ஒரு இறையாண்மையுள்ள நாட்டின் மிக உயர்ந்த அரசு பதவி வகிப்பவரைக் குறிக்க பயன்படுத்தப்படும் பெயராகும். அரசமைப்புச் சட்டவியல், பன்னாட்டு சட்டவியல், அரசறிவியல், தூதரக நெறிமுறைகள் போன்ற துறைகளில் இத்தொடர் பயன்படுகிறது. இப்பதவி வகிப்பவர் பன்னாட்டு அரங்கில் அந்நாட்டின் தலைமைப் பொது பிரதிநியாகச் செயல்படும் அதிகாரம் பெற்றிருப்பார். உலகின் மிகப்பெரும்பான்மையான நாடுகளில் இப்பதவியை தனியொருவரே வகிக்கின்றார் எனினும் சுவிட்சர்லாந்து, பொசுனியா எர்செகோவினா, அண்டோரா, சான் மரீனோ ஆகிய நாடுகளில் ஒன்றுக்கும் மேற்பட்ட உறுப்பினர் கொண்ட குழுமங்கள் இப்பதவியை வகிக்கின்றன. ஐக்கிய நாடுகள் போன்ற பன்னாட்டு அவைகளிலும் பன்னாட்டு உடன்படிக்கைகளிலும் “நாட்டுத் தலைவர்” என்னும் பதவி அரசுத் தலைவர் (*Head of government*) பதவியிலிருந்து வேறுபடுத்திக் காட்டப்பட்டுள்ளது. பல நாடுகளில் அரசுத் தலைவரும் நாட்டுத் தலைவரும் இரு வேறு நபர்களாக இருப்பர். எடுத்துக்காட்டாக நாடாளுமன்ற மக்களாட்சி முறைமைகளில் நாட்டுத் தலைவர் அரசராகவோ (ஐக்கிய இராச்சியம்) அல்லது குடியரசுத் தலைவராகவோ (இந்தியா) இருப்பார். நாட்டின் பிரதம அமைச்சர் அரசுத் தலைவராக இருப்பார். வேறு சில நாடுகளில் அரசுத் தலைவரே நாட்டுத் தலைவராகவும் செயல்படுகிறார். எடுத்துக்காட்டாக ஐக்கிய அமெரிக்கா, பிரேசில், இலங்கை போன்ற குடியரசுத் தலைவர் மக்களாட்சி முறைமைகளில் குடியரசுத் தலைவரே நாட்டுத் தலைவராகவும் அரசுத் தலைவராகவும் செயல்படுகிறார்.

## மேற்கோள்கள்

பகுப்பு:அரசாட்சி முறைமைகள்
முகப்புப் பக்கம்

**முகப்புப் பக்கம் (home page)**  ஒரு வலைதளப் பக்கமாகும். இப்பெயரில் அழைக்கப்படும் பக்கங்கள்:

* இணைய உலாவியை திறக்கும் போது தானாகவே தோன்றும் பக்கம்.  
* ஒரு வலைதளத்தின் முதல் பக்கமோ, முக்கியப் பக்கமோ இவ்வாறு அழைக்கப்படும்.
* உலாவியில் உள்ள முகப்பு என்ற பொத்தானை சொடுக்கியதும் தோன்றும் பக்கமும் இப்பெயரில் அழைக்கப்படும்.
* தனிப்பட்ட வலைதளங்களின் தகவல்கள் பயனரின் முகப்புப் பக்கத்திலேயே சேமிக்கப்படுகின்றன.
*ஒரே ஒரு பக்கத்தைக் கொண்டிருந்த வலைதளங்கள் இப்பெயராலேயே அழைக்கப்பட்டன.
*வலைதளங்கள் மட்டுமன்றி, கைபேசியின்/இடைமுகத்தின் முகப்புத் திரையும் இவ்வாறு அழைக்கப்படும்.

## மேற்கோள்கள்

பகுப்பு:இணையம்
பகுப்பு:கணினிப் பிணையமாக்கம்
பகுப்பு:வலைத்தளங்கள்
பெய்ஜிங் தலைநகர் பன்னாட்டு விமான நிலையம்

** பெய்ஜிங் தலைநகர் பன்னாட்டு விமான நிலையம் **  () ஆனது பெய்ஜிங், சீனாவில் உள்ள முதன்மையான பன்னாட்டு விமான நிலையம் ஆகும்.  இது பெய்ஜிங் நகர மையத்திலிருந்து வடகிழக்கில்   தொலைவில் சோயங் மாவட்டத்தில் அமைந்துள்ளது.   மேலும் இது அரசுக்குச் சொந்தமான பெய்ஜிங் தலைநகர் பன்னாட்டு விமான நிலைய கம்பெனி லிமிடெட் நிறுவனத்தினால் நிர்வகிக்கப்படுகிறது.

2009-ல் பயணிகள் போக்குவரத்து மற்றும் மொத்த போக்குவரத்து இயக்கங்கள் அடிப்படையில் ஆசியாவில் பரபரப்பான விமான நிலையம் எனப் பெயர் பெற்றது.  பெய்ஜிங் விமான நிலையம், ஹார்ட்ஸ்ஃபீல்ட்-ஜாக்சன் அட்லான்டா பன்னாட்டு விமான நிலையத்தை அடுத்து பயணிகள் போக்குவரத்து எண்ணிக்கையின் அடிப்படையில் சர்வதேச அளவில் இரண்டாமிடத்தில் (2011-ன் படி) உள்ளது.     இந்த விமான நிலையம் 517,584  விமான இயக்கங்களை (take-offs and landings) 2010ல் பதிவு செய்ததன் மூலம் சர்வதேச அளவில் எட்டாம் இடத்தில் உள்ளது. சரக்கு போக்குவரத்து அடிப்படையிலும் பெய்ஜிங் விமான நிலையம் குறிப்பிடத்தக்க வளர்ச்சியைக் கண்டுள்ளது. 2009-ல்  1,420,997 டன் சரக்குகளை கையாண்டு உலகிலேயே சரக்கு போக்குவத்தை கையாளும் விமான நிலையாங்களில் 14ஆம் இடத்தை பிடித்துள்ளது.

## மேற்கோள்கள்

## வெளியிணைப்புகள்

*Official website

பகுப்பு:சீன வானூர்தி நிலையங்கள்
இன்ஸ்கிரிப்டு தட்டச்சு முறை

**இன்ஸ்கிரிப்டு** (*InScript*) இந்திய மொழி எழுத்துருக்களை எழுத வடிவமைக்கப்பட்ட தட்டச்சு முறை ஆகும். 

இந்திய மொழிகளில் எழுத இம்முறையையே இந்திய அரசு பயன்படுத்துகிறது. இதைத் தனியார் நிறுவனங்களுடன் இணைந்து இந்திய அரசு உருவாக்கியது. தேவநாகரி, வங்காள எழுத்து, குஜராத்தி எழுத்து, கன்னட எழுத்து, குருமுகி, மலையாள எழுத்து, ஒரிய எழுத்து, தமிழ் எழுத்து, தெலுங்கு எழுத்து ஆகியவற்றை இம்முறையில் எழுதலாம்.
இம்முறை லினக்சு, மேக் ஆகியவற்றிலும் விண்டோசு இயங்குதளத்தின் அண்மைய பதிப்புகள் அனைத்திலும் இயங்கும். சில கைபேசிகளிலும் இயங்கும் எனக் கூறப்படுகிறது.

## தட்டச்சு வடிவமைப்பு

## இவற்றையும் பார்க்கவும்
தமிழ் 99

மொழி இடைமுகப் பொதி

மைக்ரோசாப்ட் ஆபிஸ் மொழி இடைமுகப் பொதி

வின்டோஸ் மொழி இடைமுகப் பொதி

மைக்ரோசாப்ட் ஆபிஸ்

மைக்ரோசாப்ட் விண்டோசு

=மேற்கோள்கள்=

பகுப்பு:தமிழ் விசைப்பலகைகள்
பகுப்பு:பிராமிய எழுத்துமுறைகள்
கும்பிடுபூச்சி

**கும்பிடுப்பூச்சி** அல்லது**தயிர்க்கடை பூச்சி** **இடையன் பூச்சி** என்பது வெட்டுக்கிளிகள் போன்ற இனத்தைச் சேர்ந்த ஒருவகை பூச்சியினமாகும். பிறப் பூச்சிகளைப் போலக் கும்பிடுப்பூச்சிகளுக்கும் மூன்று அடுக்கு உடலமைப்பு உள்ளது. அதாவது தலை, நெஞ்சுக்கூடு மற்றும் அடிவயிறு பகுதி. பெண் கும்பிடுப்பூச்சிகள் ஆண் கும்பிடுப்பூச்சிகளை விட உடலமைப்பில் பெரிதாகவும், வலிமையானதாகவும் காணப்படும்.

## பெயர் விளக்கம்

**கும்பிடுப்பூச்சி** தன் முன்னங்கால்களை நீட்டிக் கொண்டு நிற்பது வழக்கம். இதனால், அப்பூச்சி பார்ப்பதற்கு கும்பிடுவதைப் போல தோன்றும், எனவே அப்பூச்சியைக் கும்பிடுப்பூச்சி என்று அழைப்பது வழக்கம். மேலும், தமிழ் மக்களுக்கு இடையே அப்பூச்சியைப் **பெருமாள் பூச்சி** என்றழைப்பதும் வழக்கமான ஒன்றாகும்.
## விளக்கம்
கும்பிடுபூச்சிகள் பொதுவாக பச்சை, பழுப்பு போன்ற நிறங்களில் தாவரங்களில் உருமறைப்புத் தோற்றத்துடன் காணப்படும். இது வேட்டையாடிப் பூச்சி ஆகும். இதன் வலுவான, முட்களைக் கொண்ட முன்னங்கால்களைக் கொண்டு, பிற பூச்சிகளை வேட்டையாடுகிறது. உட்கார்ந்தபடியும் பறந்தபடியும் இவை இரையைப் பிடிக்கும் திறன் கொண்டவை. இந்தப் பூச்சியில் சிறியது முதல் பெரியதுவரை பல்வேறு வகைகள் உண்டு. தோட்டப் பகுதிகள், புல்வெளிகள், காட்டுப் பகுதிகளில் தென்படும். தனியாகவே இருக்கும். இரவில் சுறுசுறுப்பாகக் காணப்படும், பகலிலும் தென்படக்கூடியன. ஒளியை நோக்கி ஈர்க்கப்படும்.

சில இளம் கும்பிடு பூச்சிகள் கறுப்பும் பச்சையும் கலந்ததாக இருப்பதுண்டு. இளமையாக இருக்கும்போது ஒரு நிறத்திலும் வளர்ந்த பிறகு வேறொரு நிறத்தை அடைவதும் பூச்சிகளில் இயல்பு. இளம்பூச்சிகளுக்குப் பொதுவாக இறக்கை இருக்காது. இதனால் இளம் பூச்சிகள் பார்ப்பதற்கு சற்றே நீண்ட கட்டெறும்பைப் போன்று இருக்கும்.

## படத்தொகுப்பு

## மூலம்
*
*
*
*Checklist of Mantodea originally compiled by the Los Angeles County Museum
*Tree of Life — Mantodea 

## மேற்கோள்கள்

## வெளி இணைப்புகள்

* மேன்டிஸ் என்ற போர்வீரன் 
*Deadlymantis.com  This site has some amazing pictures of praying mantis and information on multiple species. Also, there are links to supplies for rearing and exotic live specimens.
*Mantis Study Group Information on mantids, scientific article phylogenetics and Evolution.
*Mantodea Revisionary Systematics and Phylogenetics.

பகுப்பு:பூச்சிகள்
பச்சா கான் பன்னாட்டு வானூர்தி நிலையம்

**பச்சா கான் பன்னாட்டு வானூர்தி நிலையம்**  (), முன்பு **பெஷாவர் சர்வதேச விமான நிலையம்**, ஆனது பாகிஸ்தானின் வடமேற்கு எல்லைப் புற மாகாணத்தில் உள்ள பெஷாவர் நகரத்தில் அமைந்துள்ள சர்வதேச வானூர்தி நிலையம் ஆகும். இது பாகிஸ்தானில் உள்ள வானூர்தி நிலையங்களில் நான்காவது பரபரப்பான வானூர்தி நிலையம் ஆகும். இந்த வானூர்தி நிலையம் 27 ஜனவரி 2012 அன்று பஷ்தூன் தேசியவாத அரசியல் தலைவர் கான் அப்துல் காப்பார் கான் நினைவாக பச்சா கான் பன்னாட்டு வானூர்தி நிலையம் என பெயர் மாற்றம் செய்யப்பட்டது.  
## மேற்கோள்கள்


## வெளியிணைப்புகள்

*
* 
* 

பகுப்பு:பாக்கித்தான் வானூர்தி நிலையங்கள்
மகாநகர் டெலிபோன் நிகம்

**மகாநகர் டெலிபோன் நிகம் லிமிடெட்** (*Mahanagar Telephone Nigam Limited*, **MTNL**) இந்தியாவில் மும்பை மற்றும் தில்லி பெருநகர்ப்பகுதிகளிலும் மொரிசியசிலும்  தொலைதொடர்பு சேவைகளை வழங்கும் அரசுத்துறை நிறுவனமாகும். 1992ஆம் ஆண்டில் தொலைதொடர்புச் சேவைகளை பொதுப்பரப்பில் அனுமதிக்கும் வரை மும்பையிலும் தில்லியிலும் முழுநிறை உரிமை  பெற்றிருந்தது.  இந்திய அரசிற்கு இந்த நிறுவனத்தில் 56.25% பங்குகள் உள்ளன; ஏனையவை பங்குச் சந்தையில் பரவலாக்கப்பட்டுள்ளன. அண்மைய ஆண்டுகளில், இந்திய தொலைத்தொடர்புத் துறையில் நிலவும் போட்டிகளால், எம்டிஎன்எல் தனது சந்தைப் பங்கை இழந்து வருவதோடு நட்டத்திலும் இயங்கி வருகிறது.
## நலிவு நிலை
இந்திய அரசின் பொதுதுறை நிறுவனமான இது நலிவடைந்து வருவதால் மூடிவிட 2015ஆம் ஆண்டி அரசு முடிவெடுத்துள்ளது.

## இதனையும் காண்க
* பொதுத்துறை நிறுவனம்
* பொதுத்துறை நவரத்தின நிறுவனங்கள்
* இந்திய  அரசின் பொதுத்துறை நிறுவனங்களின் பட்டியல்

## சான்றுகோள்கள்

## வெளி இணைப்புகள்
* MTNL Official website 
* MTNL Delhi Official site
* MTNL Mumbai Official site 
* MTNL Centre for Excellence in Telecom Technology and Management (CETTM)
* Mahanagar Telephone Mauritius Limited (MTML) Official site

பகுப்பு:இந்திய தொலைதொடர்பு நிறுவனங்கள்
பகுப்பு:1986 நிறுவனங்கள்
 பகுப்பு:நவரத்னா நிறுவனங்கள்
 பகுப்பு:இந்திய அரசுத்துறை நிறுவனங்கள்
பகுப்பு:இந்திய நிறுவனங்கள்
மறைஞான தேசிகர்

**மறைஞான தேசிகர்** 16 ஆம் நூற்றாண்டில் வாழ்ந்த சைவசித்தாந்தப் பெரியார். இவர் குகை மறைஞான தேசிகன் என இவரது நூல் ஒன்றில் குறிப்பிடப்படுகிறார். சிதம்பரம் கண்கட்டி மறைஞான பண்டாரம் இவரது ஆசிரியர். அந்தப் பண்டாரம் இருந்த மடத்தின் தலைவராகச் சிலகாலம் இருந்தவர்.

சிவஞான சித்தியார் சுபபக்க உரை, தம்மாசிரியர் செய்த சிவதருமோத்தர உரை, பதிபசுபாசத் தொகை உரை  என்னும் மூன்று உரை நூல்களைச் செய்தவர். சிவபுண்ணியத் தெளிவு என்னும் நூலும் இவர் செய்தாகத் தெரிகிறது. 
*இவர் சீர்காழி அந்தணர். ஆளவந்த வள்ளல்  சந்தானத்தைச் சேர்ந்தவர்.
## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
## அடிக்குறிப்பு

பகுப்பு:நூலாசிரியர்கள்
அன்னா (புதிய ஏற்பாட்டு நபர்)

**அன்னா** (, ) அல்லது **இறைவாக்கினரான அன்னா** என்பவர் விவிலியத்தின் லூக்கா நற்செய்தியில் மட்டும் வரும் நபர் ஆவார். அன்நற்செய்தியின் படி இவர் வயது முதிர்ந்த இறைவாக்கினர். யூத வழக்கப்படி குழந்தை இயேசு ஆலயத்தில் அர்ப்பணிக்கப்பட்ட போது இவர் அங்கு வந்து குழந்தையைப்பற்றிப் பேசினார். இந்நிகழ்வு லூக்கா 2:36-38இல் விவரிக்கப்பட்டுள்ளது.

## புதிய ஏற்பாட்டில்
நற்செய்தியில் இவர் இடம்பெறும் நிகழ்வு பின்வருமாறு:

இப்பகுதியிலிருந்து அன்னாவைப்பற்றிய பின்வரும் தகவல்கள் கிடைக்கின்றன
* இவர் ஒரு இறைவாக்கினர்.
* இவர் ஆசேர் குலத்தைச் சேர்ந்தவர்.
* இவரின் தந்தை பானுவேல்.
* இவர் வயது முதிர்ந்தவர். இவரின் வயது எண்பத்து நான்கு.
* இவர் மணமாகி ஏழு ஆண்டுகள் கணவரோடு வாழ்ந்தபின் கைம்பெண் ஆனவர்.
* இவர் யூத பற்றுறுதியாளர். இவர் கோவிலைவிட்டு நீங்காமல் நோன்பிருந்து மன்றாடி அல்லும் பகலும் திருப்பணி செய்துவந்தார்.

## திருச்சபை மரபு
கத்தோலிக்க திருச்சபையில் இவர் ஒரு புனிதராக ஏற்கப்படுகின்றார். இவரின் விழா நாள் ஆண்டவரைக் காணிக்கையாக அர்ப்பணித்தல் விழாவின் அடுத்த நாளான பெப்ருவரி 3 ஆகும்.

## மேற்கோள்கள்

பகுப்பு:கிறித்தவ இறைவாக்கினர்கள்
பகுப்பு:கிறித்தவப் புனிதர்கள்
பகுப்பு:லூக்கா நற்செய்தி
பகுப்பு:திருமுறை நற்செய்திகளில் வரும் நபர்கள்
சித்தியார் சுபபக்க உரை

**சித்தியார் சுபபக்க உரை** 16 ஆம் நூற்றாண்டில் தோன்றிய நூல் .திருக்கயிலாய பரம்பரை வேளாக்குறிச்சி ஆதீன சீடர் மறைஞான தேசிகர் செய்த மூன்று உரை நூல்களில் ஒன்று.

உரைநூலுக்குத் தொடக்கமாக ஆனைமுகனைப் போற்றும் காப்புச்செய்யுள் ஒன்று உள்ளது. அவ்வாறே இறுதியிலும் 3 பாடல்கள் உள்ளன. இவை இவரது பாடல்கள். இறுதிப்பாடலைப் பிற்காலத்தவர் இவரைப் போற்றும் பாடலாகப் போற்றுகின்றனர். அந்தப் பாடல்:
:நிலையுடைய அனுதினமும் நினை,எனது மனமே
:தொலைவில்அருள் தரும்,அகலும் மலமுமுறு துயரும்
:மலைவுடைய உனதுமட மதியுடைய அருளும்
:உலைவில்மறை ஞானமுனி உரைசெய்திரு மொழியே

மறைஞான தேசிகர் தம் உரையில் வேறுபட்ட மொழிகள் சிலவற்றைக் குறிப்பிடுகிறார். வடமொழி, பிராகிருதம், சௌரசேனி மாகதம், பைசாசி, சூசிகா பைசாசி, அவப் பிரம்சம், தேசி – என்பன. வடமொழி ஆகமங்கள் 42, புராணங்கள் 15, பிற சைவ சாத்திரங்கள் 23, தூத்திரம் 2, தருக்கம் 1 ஆகியவை இவரது உரையில் குறிப்பிடப்படுவதால் இவர் வடமொழியிலும் வல்லவர் என்பது புலனாகிறது. தமிழிலுள்ள பல இலக்கண நூல்களையும் சைவ நூல்களையும் இவர் உரையில் சுட்டி எடுத்துக்காட்டியுள்ளார்.

*சித்தியார் பரபக்க உரை* என்னும் நூலை இவரது மாணாக்கர் நிரம்ப அழகிய தேசிகர் 
செய்துள்ளார்.

## உரையில் ஒரு பகுதி
:சுபபக்கமானது முன்னூலாகிய சிவஞான போதத்தின் கருத்தினையும், வழிநூலாகிய சூத்திரம் சூரணி வெண்பா இவைகளையும் சிவாகமங்களையும் முற்றும் நோக்கி அவ்வழியே பன்னிரண்டு சூத்திரமாகச் செய்தது என அறிக.

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் & மூன்றாம் பாகம், பதிப்பு 2005

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்
இந்திரகிரி அரசு

**இந்திரகிரி அரசு** அல்லது **இந்திரகிரி சுல்தானகம்** என்பது தற்காலத்தில் இந்தோனேசியாவின் ரியாவு மாகாணத்தின் இந்திரகிரி ஹிலிர் மாவட்டம், இந்திரகிரி ஹுலு மாவட்டம் என்பவற்றை உள்ளடக்கிய பகுதியிலிருந்த ஒரு மலாய சுல்தானகம் ஆகும். இவ்வரசு ஒரு காலத்தில் பகாருயுங் அரசின் கீழ் ஒரு சிற்றரசாக இருந்தது. எனினும், பிற்காலத்தில் ஜம்பி சுல்தானகம், சியாக் சுல்தானகம், அச்சே சுல்தானகம் என்பவற்றுடன் ஆதிக்கப் போட்டியில் ஈடுபட்டது.

## பெயர்க் காரணம்
இந்திரகிரி என்னும் பெயர் சமசுக்கிருத மொழியிலிருந்து பெறப்பட்டதாகும். இங்கே *இந்திரா* என்பதன் பொருள் மன்னர் என்பதாகும். *கிரி* என்பதன் பொருள் மலை அல்லது உயர் தகைமை என்பதாகும். எனவே *இந்திரகிரி* என்பதன் பொருள் *மலையரசன்* என்பதாகும்.
 
## தோற்றம்
1515 ஆம் ஆண்டு வரை இந்திரகிரி அரசும் அதன் துறைமுகப் பகுதியும் மினங்கபாவு மன்னரின் ஆளுகைக்குட்பட்ட சிற்றரசாகவே இருந்தது. பின்னர் இந்திரகிரியின் உள்ளேயும் வெளிநாட்டினருடனும் தொடர்புகளைப் பேணுவதற்குரிய அதிகாரம் வழங்கப்பட்டது. அதன் பின்னரேயே இந்திரகிரி ஓர் இறைமையுள்ள சுல்தானகமாக மாறியது.

இவ்வரசு அமைந்த பகுதி குவாந்தான் அரசுடன் கடல் எல்லையைக் கொண்டிருந்தது. சுமாத்திராவின் உட்பகுதியில் அமைந்திருந்த மினங்கபாவு அரசின் உற்பத்திப் பொருட்களை விற்பனை செய்து வெளிநாடுகளுக்குக் கொண்டு செல்வதற்கான துறைமுகப் பகுதியாகவும் இது விளங்கியது. இதன் எல்லை சுமாத்திராவின் உள்ளே பத்தூர் ஏரி வரையும் கிழக்கு சுமாத்திராப் பகுதிகளும் உள்ளடங்கியதாகக் காணப்பட்டது.

## உசாத்துணை

## வெளித்தொடுப்புகள்
*  Sejarah Kerajaan Indragiri di MelayuOnline.com 

பகுப்பு:இந்தோனேசிய வரலாறு
பகுப்பு:சுல்தானகங்கள்
பிரேமலோகா

***பிரேமலோகா*** 1987 ஆம் ஆண்டு வெளியான கன்னடத் திரைப்படம். இத்திரைப்படத்தில் ரவிச்சந்திரன், ஜூகி சாவலா, லீலாவதி ஆகியோர் நடித்துள்ளனர். பிரேமலோகா என்றால் காதல் உலகம் என்று பொருள். கன்னட மொழியில் வெளியாகி பெருவெற்றியடைந்த இத்திரைப்படம், தமிழில் *பருவ காலம்*  எனவும் தெலுங்கில் *பிரேமலோகம்*  எனவும் மொழிமாற்றம் செய்து வெளியானது.

பகுப்பு:1987 திரைப்படங்கள்
பகுப்பு:அறிமுக இயக்குநர் திரைப்படங்கள்
பொறியியல் துறைகளின் பட்டியல்

**பொறியியல்** (ஆங்கிலம்:engineering) என்பது அறிவியல் கோட்பாடுகளைத் திறமுடன் பயன்படுத்தி தக்க முறையில் இயற்கை வளங்களை மனித பயன்பாட்டிற்காக மாற்றும் தொழிற் கலையாகும். சமகாலத்தில், பொறியியல் துறைகளான குடிசார் பொறியியல், இயந்திரவியல் பொறியியல், வேதிப் பொறியியல் மற்றும் மின்பொறியியல் போன்றவை முக்கிய அடிப்படை துறைகளை கொண்டுள்ளதாக கருதப்படுகிறது. பலதரப்பட்ட பொறியியல் துணை துறைகள் மற்றும் பலதுறை பாடங்கள் முக்கிய பொறியியல் கிளைகள் இருந்து செறிவு, சேர்க்கைகள் அல்லது நீட்டிப்புகளை மூலம் பெறப்பட்டுள்ளன.

## குடிசார் பொறியியல்
குடிசார் பொறியியல் வடிவமைப்பு, கட்டுமானம், இயல்பியல் மற்றும் இயற்கை கட்டுமான சூழல்களின் பராமரிப்பு ஆகியவற்றை உள்ளடக்கியுள்ளது.

## இயந்திரவியல் பொறியியல்

இயந்திரவியல் பொறியியல் பௌதீக கோட்பாடுகளை அடிப்படையாகக் கொண்டு கருவிகளை அல்லது இயந்திரங்களை வடிவமைத்தல், தயாரித்தல், பராமரித்தல், பயன்படுத்துதல் போன்றவை இத்த்துறையின் கீழ் அடங்கும்.

## மின்சார் பொறியியல்
மின்சார் பொறியியல் என்பது மின்னியல், மின்னணுவியல், மின்காந்தவியல் ஆகியவற்றை பற்றி கற்க உதவும் பொறியியல் பிரிவாகும்.

## மேற்கோள்களும் குறிப்புகளும்


பகுப்பு:பொறியியல் வழிமுறை
அரசுத் தலைவர்

**அரசுத் தலைவர்** (*Head of government*) என்பவர் ஒரு நாட்டு அரசின் செயலாட்சிப் பிரிவில் உயரிய அல்லது இரண்டாவது உயரிய அதிகாரி ஆவார். இவர் பொதுவாக செயலாட்சி அதிகாரம் கொண்ட அமைச்சரவை  அல்லது செயலரவையைத் தலைமையேற்று வழிநடத்துவார். நாடாளுமன்ற மக்களாட்சி முறைமைகளில் அரசுத் தலைவரும் நாட்டுத் தலைவரும் இரு வேறு நபர்களாக இருப்பர். அதில்  நாட்டுத் தலைவர் அரசராகவோ குடியரசுத் தலைவராகவோ இருப்பார். அரசின் தலைவராக தலைமை அமைச்சர் இருப்பார். வேறு சில நாடுகளில் அரசுத் தலைவரே நாட்டுத் தலைவராகவும் செயல்படுகிறார். எடுத்துக்காட்டாக ஐக்கிய அமெரிக்கா, பிரேசில், இலங்கை போன்ற மக்களாட்சி முறைமைகளில் குடியரசுத் தலைவரே நாட்டுத் தலைவராகவும் அரசுத் தலைவராகவும் செயல்படுகிறார். பிரான்சு போன்ற சில நாடுகளில் குடியரசுத் தலைவர் மற்றும் தலைமை அமைச்சர் ஆகிய இருவருமே அரசத் தலைவர்களாக செயல்படுகின்றனர். சுவிட்சர்லாந்து மற்றும் சான் மரினோ ஆகிய இரு நாடுகளில் மட்டும் பல்வேறு தலைவர்கள் அடங்கிய குழு அரசை தலைமையேற்று நடத்தும் முறை பின்பற்றப்படுகின்றது

## மேற்கோள்கள்

பகுப்பு:அரசாட்சி முறைமைகள்
டைட்டன்

**டைட்டன்** என்ற தலைப்பில் பின்வரும் கட்டுரைகள் உள்ளன:

*டைட்டன் (துணைக்கோள்).
*டைட்டன் நிறுவனம்.
*டைட்டன் ஆரம்.
*டைட்டன் (தொன்மவியல்).
*டைட்டன் (மீத்திறன் கணினி).
துரு

thumb|upright=1.4|துருவின் அமைப்பும் நிறமும்

**துரு** என்பது இரும்புத் துருப்பிடித்தலின் போது உருவாகும் சேர்மம் ஆகும். இரும்பானது நீர் மற்றும் ஆக்சிஜன்  நிலவுகையின் போது துரு பிடிக்கும் (கபில நிறம்). சிலவகைத் துருவானது இரும்புக்  குளோரைடுடன் தாக்கமடையும் போது உருவாகும். இது பச்சை நிறத்தில் காணப்படும். துருவானது இரும்பு(மூன்று)ஆக்சைடாலும் இரும்பு(மூன்று) ஆக்சைட்-ஐட்ராக்சைடாலும் ஆனது.

ஏனைய உலோகங்களின் ஆக்சைட்டுகள் அவற்றுக்குக் கீழுள்ள உலோகத்தைப் பாதுகாக்கும். உதாரணமாக செப்பு ஆக்சைடு அதன் கீழுள்ள செப்புப் படைகள் ஆக்சியேற்றப்படுவதிலிருந்து பாதுகாக்கும். எனினும் இரும்பின் துருவானது அதற்குக் கீழுள்ள இரும்பின் துரு பிடித்தலை மேலும் விரைவுபடுத்தும். எனவே சரியான காலம் வழங்கப்படும் போது துரு பிடிக்கும் இரும்பானது முழுமையாக அரிக்கப்பட்டு விடும்.

thumb|right|நன்றாகத் துரு படிந்துள்ள இரும்புச் சங்கிலி

## இரசாயனத் தாக்கங்கள்

thumb|right|துருப்பிடித்த போல்ட்டு
இரும்புத் துரு உருவாகும் வேதியற் தாக்கமானது அமிலம் அல்லது உப்புக்கள் நிலவுகையில் வேகமாக்கப்படும். சுத்தமான நீர் அல்லது ஈரப்பதமற்ற ஆக்சிஜன் மட்டும் உள்ள போது இரும்பில் இருந்து துரு உருவாகாது. இரண்டும் இருக்கும் போது இரும்புத் துருப்பிடிக்கும். ஆக்சிஜனோடு மட்டும் இரும்பு தாக்கமடையும் போது உருவாகும் ஆக்சைடுப் படை இரும்பைப் பாதுகாக்கும். எனினும் நீர் மற்றும் ஆக்சிஜன் இணைந்து இரும்புடன் தாக்கமடையும் போதே பாதிப்பு ஏற்படுத்தும் போது துரு உருவாகும்.

துரு உருவாகும் முதற் செயற்பாடாக இரும்பில் இருந்து பெறப்படும் எதிர்மின்னிகள் மூலம் ஆக்சிஜன் தாழ்த்தப்படும்:
:O2  +  4  +  2   →   4

மேலுள்ள தாக்கத்தின் விளைவாக ஐட்ரோசைட் அயன்கள் உருவாவதால் இச்செயற்பாடு அமிலங்களால் மாற்றுவிக்கப்படும். மேலும் பல உலோகங்கள் குறைந்த காரத்தன்மைச் சுட்டெண்டில் (அமிலத் தன்மையில்) அரிமானம்  அடைவனவாகும். இவ்வாறு எதிர்மின்னிகள் வெளியேற்றப்படுவதால் இரும்பு ஆக்சியேற்றப்படும்:
:Fe  →  Fe2+  +  2

நீருள்ள போது உருவாகும் பின்வரும் தாக்கமானது துரு உருவாவதில் முக்கியப் பங்கு வகிக்கின்றது:
:4Fe2+ +  O2 → 4Fe3+  + 2O2−

: Fe2+  +  2H2O    Fe(OH)2  +  2
: Fe3+ +  3H2O  Fe(OH)3  +  3

எனவே துரு உருவாகும் வேதியல் தாக்கங்களைப் பின்வாறு தொகுக்கலாம்:
:Fe(OH)2   FeO + 
:Fe(OH)3   FeO(OH) + 
:2FeO(OH)   Fe2O3 + 

## தடுத்தல்

இரும்பு அன்றாட வாழ்வில் மிக முக்கியமான உலோகம் என்பதால் இரும்பு துருபிடித்தல் தடுக்கப்பட வேண்டிய ஒன்றாகும். எனவே பல்வேறு முறைகள் இதில் பயன்படுத்தப்படுகின்றன.

*துரு பிடிக்காத கலப்புஉலோகப் பயன்பாடு. எடுத்துக்காட்டாக, துரு பிடிக்காத உருக்கு.
*கல்வனைசுப்படுத்தல்: இரும்பை விட தாக்குதிறன் அதிகமான உலோகத்தை இரும்பு மீது பதித்தல்.
*கதோட்டுப் பாதுகாப்பு.
*பூச்சு பூசுதல்.
*ஈரப்பதத்தைக் கட்டுப்படுத்தல்.

## வெளி இணைப்புகள்

* corrosion case studies Analysis of corrosion
* Corrosion Doctors Rusting article

## மேற்கோள்கள்

பகுப்பு:உலோகங்கள்
பகுப்பு:அரிமானம்
பகுப்பு:இரும்பு
சுருவாசோ கல்வெட்டு

**சுருவாசோ கல்வெட்டு** (இந்தோனேசியம்: *Prasasti Saruaso I*; மினாங்கபாவு மொழி: *Batu basurek Saruaso I*) என்பது பகாருயோங் மன்னனான மலையபுர ஆதித்தியவர்மன் என்பவரின் கல்வெட்டுக்களில் ஒன்றாகும். இது வாப்பாகே கல்வெட்டு *(Prasasti Batu Bapahek)* என்றும் அழைக்கப்படுகிறது. இது சுருவாசோ கல்வெட்டு என அழைக்கப்படக் காரணம் இதில் குறிப்பிடப்பட்டிருக்கும் ஸ்ரீ சுருவாசோ *(Sri Surawasa)* என்னும் பெயர்தான். 

இப்பெயரே சுருவாசோ கிராமத்தின் பெயர்க் காரணமும் ஆகும். இக்கிராமம் இந்தோனேசியாவின் மேற்கு சுமாத்திரா மாகாணத்தின் தானா டாத்தார் மாவட்டத்தில் அமைந்துள்ளது.

## அமைவு

சுருவாசோ கிராமத்திலிருந்து கிட்டத்தட்ட ஒரு கிலோமீற்றர் தொலைவில் உள்ள ஒரு குன்றின் அடிப்பகுதியில், பத்தாங் செலோ *(Batang Selo)* குளக் கரையிலிருந்து இரண்டு மீற்றர் தள்ளி இக்கல்வெட்டு காணப்படுகிறது. மேற்படி குன்றிலிருந்து பார்த்தால் எப்பக்கமும் வயல்களும் வாய்க்கால்களுமே தென்படும். ஆங்காங்கே கல்வெட்டுக்கள் பல காணப்படுகின்றன. அவற்றில் ஒன்றுதான் இந்த *சுருவாசோ கல்வெட்டு* ஆகும். 

இக்கல்வெட்டின் ஒரு பகுதி பண்டைய மலாயு மொழி எழுத்துக்களாலும், மறு பகுதி தமிழ் எழுத்துக்களாலும் எழுதப்பட்டுள்ளது. ஆதித்திய வர்மன் வெறுமனே தனது காட்டு வளத்திலும் சுரங்கங்களிலும் தங்கியிருக்காமல், விவசாயத்தின் மூலம் மக்களை வளப்படுத்த வேண்டும் என்னும் நோக்கிலேயே அங்கு வாய்க்கால்களை அமைத்திருப்பது அவற்றின் மூலம் தெரிய வருகிறது.

## கல்வெட்டு வாசகம்

சுருவாசோ கல்வெட்டிலுள்ள மலாயு மொழி எழுத்துக்களின் மூலம் கூறப்படுவதாவது, எப்போதும் நெல் வளத்தில் குன்றாத நந்தன ஸ்ரீ சுராவாசாவுக்கு *(Nandana Sri Surawasa)* நீர் பாய்ச்சத் தேவையான கால்வாய்களை அமைப்பதை ஆதித்திய வர்மன் நிறைவு செய்தான் என்பதும், அவ்விடத்தில் கால்வாய்களை அமைப்பது அதற்கு முன்னர் ஆதித்திய வர்மனின் மாமாவான அகரேந்திர வர்மன் *([[:en:Akarendrawarman|Akarendrawarman]])* என்பவரால் செய்யப்பட்டது என்பதும் ஆகும்.

அக்கால மினாங்கபாவு மரபின்படி மாமாவிடமிருந்து மருமகனுக்கோ அல்லது மருமகளுக்கோ வாரிசுரிமை ஏற்படுவது இருந்தது என்பதை *உலி கொசோக்* உறுதிப்படுத்துகின்றார்.

## உசாத்துணை

## மேலும் காண்க
* ஆதித்தியவர்மன்
* ஆதித்திய வர்மன் அருங்காட்சியகம்
* பகாருயோங் இராச்சியம்
* மினாங்கபாவு மொழி
* மினாங்கபாவு மக்கள்

## வெளி இணைப்புகள்

பகுப்பு:சுமாத்திரா வரலாறு
பகுப்பு:இந்தோனேசியாவின் தொல்லியல்
பகுப்பு:இந்தோனேசியாவில் உள்ள தமிழ் கல்வெட்டுகள்
பகுப்பு:இந்தோனேசியாவில் உள்ள கல்வெட்டுகள்
கன்னட இலக்கிய மாநாடு

**கன்னட இலக்கிய மாநாடு** (; கன்னட சாகித்திய சம்மேளனம்) கன்னட மொழி எழுத்தாளர்களும், கவிஞர்களும் பங்கேற்கும் இலக்கிய மாநாடு ஆகும். கன்னட மொழி, இலக்கியம், கலை, பண்பாடு, இசை ஆகியவற்றின் வளர்ச்சிக்காக ஆண்டு தோறும் நடத்தப்படுகிறது. முதல் மாநாடு, ஹெ. வே. நஞ்சுண்டைய்யாவின் உந்துதலால் 1915 ஆம் ஆண்டில் பெங்களூரில் நடைபெற்றது. 1915 முதல் 1948 வரை இம்மாநாடுகளை கன்னட எழுத்தாளர்களும் கவிஞர்களும் தொடங்கி வைத்தனர். அதற்குப் பின்னர், கருநாடக முதல்வராக இருப்பவர் விழாவைத் தொடங்கி வைப்பது வழக்கமாக மாறியது

## மாநாடுகள்

## தொடர்புடையவை
*கன்னட இலக்கிய மன்றம்

## மேற்கோள்கள்

பகுப்பு:கர்நாடகம்
பகுப்பு:கன்னடம்
பகுப்பு:மாநாடுகள்
பகுப்பு:கர்நாடகப் பண்பாடு
மன்னார் தீவு

**மன்னார் தீவு** (*Mannar Island*), இலங்கையின் மன்னார் மாவட்டத்தைச் சேர்ந்த பகுதி. இலங்கையின் பிற பகுதிகளுக்கு பாலம் ஒன்று இணைக்கிறது. 50 சதுர கி.மீ பரப்பளவு கொண்டுள்ளது. ராமர் பாலம் இலங்கையின் மன்னார் பகுதியையும் இந்தியாவின் பாம்பன் தீவையும் இணைக்கிறது.

1914 முதல் 1964 வரையில், தனுஷ்கோடி, தலைமன்னார் பகுதிகளை இணைக்க தொடருந்து-பயணப்படகு வசதி இருந்தது. ஆனால் 1964 ஆம் ஆண்டில் நிகழ்ந்த தனுஷ்கோடி புயலில் ஏற்பட்ட அழிவு காரணமாக இவ்வசதி நிறுத்தப்பட்டது.

250px|thumb|left|மன்னார் தீவும் ராமர் பாலமும்
மன்னார் தீவு காய்ந்த, வறண்ட பிரதேசம் ஆகும். மீன்பிடித்தலே இங்கு முக்கியமான தொழிலாகும்.

மன்னார் தீவின் முக்கிய குடியேற்றப் பகுதிகள் கிழக்குக் கரையில் மன்னார் நகரம், எருக்கலம்பிட்டி, வடக்குக் கரையில் பேசாலை ஆகியவையாகும். இவை அனைத்தையும் ஏ14 நெடுஞ்சாலை பாலம் ஊடாக இலங்கையின் பெரும்பரப்பை இணைக்கின்றது.

## மேற்கோள்கள்


பகுப்பு:இலங்கையின் தீவுகள்
திலாசொல்டியோட்டில்

அசுட்டெக் தொன்மவியலில், **திலாசொல்டியோட்டில்** (Tlazolteotl) ஒரு பெண் கடவுள். இவள் தூய்மைப்படுத்தல், ஆவிக்குளியல், மருத்துவச்சிகள், அழுக்கு ஆகியவற்றுக்கான கடவுளாக இருப்பதுடன், பிறர்மனை கொள்வோருக்கான புரவலத் தெய்வமும் ஆவாள். நகுவாட்டில் மொழியில், *திலாசோல்லி* என்னும் சொல் தீய ஒழுக்கம், நோய் என்பவற்றைக் குறிக்கிறது. இதனால், திலாசொல்டியோட்டில் பாவங்கள், தீயஒழுக்கம், பாலியல் ஒழுக்கக் கேடுகள் ஆகியவற்றுக்கான கடவுளாக இருக்கும் அதே வேளை தூய்மைப்படுத்தலுக்கான தெய்வமாகவும் உள்ளாள். இவள், பாவங்களை மன்னிப்பதுடன், ஒழுக்கக் கேடுகளினால், குறிப்பாக பாலியல் ஒழுக்கக் கேடுகளினால் உண்டாகும் நோய்களையும் குணமாக்குபவளாகக் கருதப்படுகிறாள். 

பகுப்பு:அசுட்டெக் தொன்மவியல்
பகுப்பு:பிரித்தானிய அருங்காட்சியகத்தில் உள்ள தொல்பொருட்கள்
முத்தி

**முத்தி** என்பது வீடுபேறு. சிப்பிக்குள் விழுந்த நீர் இறுகி முத்தாவது போல உடலுக்குள் விழுந்த உயிர் முத்தாகி ஒளிர்வது முத்தி. சமய நூல்கள் இதனைத்தான் இறைவனடி சேர்தல் எனக் குறிப்பிடுகின்றன.

## முத்தி பெற வழிகள்
நான்கு வழிகளில் முத்தி பெறலாம் எனச் சைவநெறி குறிப்பிடுகிறது. வழிகளை 'மார்க்கம்' என்பர். இந்த 4 வழிகளுக்கு வடசொற்களால் பெயர்கள் இடப்பட்டுள்ளன. அவை *சரியை*, *கிரியை*, *யோகம்*, *ஞானம்* என்பன. தமிழில் இவற்றை *ஒழுக்கம்*, *செயல்*, *தவம்*, *மெய்யுணர்தல்* எனலாம்.

### சரியை
சரியை என்பது பிறரிடம் நடந்துகொள்ளும் நடத்தை முறைமை. அன்பு, அடக்கம், ஒழுக்கம், பொறை, அழுக்காறாமை, வெஃகாமை போன்ற இல்லற நடத்தைகளும், அவாவின்மை போன்ற துறவற நடத்தைகளும் திருக்குறள் காட்டும் ஒருக்க நெறிகள். இந்த நற்பண்புகளைக் கடைப்பிடித்து முத்தி பெறுவது சரியை காட்டும் வழி.

சிவதருமோத்தரம், சைவசமயநெறி, வாயுசங்கிரதை, மச்சபுராணம், பிரமோத்தர காண்டம், உபதேச காண்டம் முதலான நூல்கள் சரியை வழியைக் கூறுவன.

### கிரியை
கிரியை என்பது செயல். விருந்தோம்பல், இனியவை கூறல், புறங்கூறாமை, பயனில சொல்லாமை, தீவினை அச்சம், பிறனில் விழையாமை முதலான நற்செயல்களால் முத்தி அடைவது கிரியை கூறும் வழி.

தத்துவப் பிரகாசம் கிரியை வழியைக் கூறும் நூல்.

### யோகம்
யோகம் என்பது தவம். திருமூலர் இதனை அட்டாங்க யோகம் என்று கூறி விளக்குகிறார். இதனைக் கடைப்பிடித்து முத்தி பெறுவது இன்னொரு வழி.

### ஞானம்
ஞானம் என்பது மெய்யுணர்தல். இது உள்ளுணர்வு. இறைவன் தனக்குள்ளே, இறைவனுக்குள்ளே யான்; இறைவன் வெளியே, வெளிக்குள்ளே யான் என்றல்லாம் உணர்ந்துகொண்டு செயலாற்றி வாழ்வதால் முத்தி பெறலாம் என்பது ஞானம் உணர்த்தும் வழி.

சிவநெறிப் பிரகாசம், தத்துவ ரத்னாகரம் போன்ற நூல்கள் ஞானவழி பற்றிக் கூறுகின்றன.
## முத்திக் கோட்பாடு
முத்தி என்பது பேரின்பம். இதனை ஆனந்தம் என்பர். இதுபற்றி இரு கோட்பாடுகள் உண்டு.
* **ஆன்மானந்த வாதம்** - ஆன்மா இயல்பாகவே ஆனந்தத்தில் திளைக்கும். உடலோடு கட்டுண்டு கிடக்கும்போது மலப்பாசத்தால் துன்புறும். பாசத்தை விலக்கி ஆன்மாவுக்கு ஆனந்தம் தரவேண்டும். - மறைஞான சம்பந்தர் கோட்பாடு.
* **ஆன்ம வாதம்** - ஆன்மா முயற்சியால்தான் பேரின்பப் பேற்றை அடையமுடியும் என்பது மற்றொரு கோட்பாடு. இந்தக் கோட்பாட்டை பற்றிய குறிப்பு தமையாதீன கருமுதல்வர் ஸ்ரீ குருஞான சம்பந்தர் செய்த முத்திநிச்சயம் என்னும் நூலில் கிடைக்கிறது
*
*அந்நூலில் இந்த வாதம் மறுக்கப படுகிறது

## [[அத்வைதம்|அத்வைத]] [[வேதாந்தம்|வேதாந்த]] நோக்கில் முக்தி
ஒரு சீவாத்மா பிறப்பு-இறப்பு எனும் மீளாத சுழற்சியிலிருந்து  நிலையாக விடுதலை பெற்று,  பிரம்மத்தில் ஐக்கியமாவதே முக்தி எனப்படும். சீவ முக்தி, விதேக முக்தி மற்றும் கிரம முக்தி என மூன்று படிகளில் ஒரு மனிதன் முக்தியை அடையலாம்.

## அடிக்குறிப்பு

பகுப்பு:இந்து மெய்யியல் கருத்துருக்கள்
பகுப்பு:இந்திய மெய்யியல்
பகுப்பு:வைதிக மெய்யியல்கள்
சுமித்ரா (நடிகை)

**சுமித்ரா ** ஒரு திரைப்பட நடிகை. அவர் மலையாளத்தில் வெளியான *நிர்மால்யம்* என்னும் திரைப்படத்தில் அறிமுகமானார். சுமித்ரா  தமிழ், தெலுங்கு, மலையாளம் மற்றும் கன்னட மொழிகளில் 200க்கும் மேற்பட்ட படங்களில் நடித்துள்ளார். தமிழில், *[[அவளும் பெண்தானே (திரைப்படம்)|அவளும் பெண் தானே]]*  (1974) அவரது முதல் திரைப்படம் ஆகும்.

அவர் சிவாஜி கணேசன்,  சிவகுமார், ரஜினிகாந்த், கமல் ஹாசன் போன்ற முன்னணி  நடிகர்களுடன் இணைந்து நடித்துள்ளார்.  மேலும் 90 களில்  புகழ் பெற்ற அம்மா வேட  நடிகையாக இருந்தார். இவரது மகள்கள் உமா, நட்சத்திரா ஆகியோரும் நடிகைகளே ஆவர்.

## நடித்த தமிழ்த் திரைப்படங்களின் பட்டியல்
* அவளும் பெண்தானே 1975 - முதல் தமிழ்ப் படம்
* ஒரு குடும்பத்தின் கதை 1975
* அவள் ஒரு காவியம் 1975
* ஆசை 60 நாள் 1976
* லலிதா 1976
* நந்தா என் நிலா 1977
* அண்ணன் ஒரு கோவில் 1977
* புவனா ஒரு கேள்விக்குறி 1977
* நிழல் நிஜமாகிறது 1978
* சொன்னது நீதானா 1978
* மச்சானைப் பார்த்தீங்களா 1978
* இவள் ஒரு சீதை 1978
* கண்ணாமூச்சி 1978 
* சிட்டுக்குருவி  1978 
* கண்ணன் ஒரு கைக்குழந்தை 1978
* சொன்னது நீதானா 1978
* ருத்ர தாண்டவம் 1978 
* முதல் இரவு 1979
* செல்லக்கிளி 1979
* கடவுள் அமைத்த மேடை 1979 
* மழலைப்பட்டாளம் 1980
* கண்ணில் தெரியும் கதைகள் 1980
* எங்கம்மா மகாராணி  1981
* பாக்கு வெத்தலை 1981
* திருப்பங்கள் 1981
* தெய்வத்திருமணங்கள்  1981 
* வசந்த காலம் 1981  
* நெல்லிக்கனி 1981 
* துணைவி 1982
* மஞ்சள் நிலா 1982
* சங்கிலி 1982  
* பொய் சாட்சி 1982
* இரட்டை மனிதன் 1982
* அண்ணே அண்ணே 1983
* ஏர்போர்ட் 1993 
* அந்த உறவுக்கு சாட்சி 1984
* தேன் கூடு 1984 
* கன்னிராசி 1985 
* பௌர்ணமி அலைகள் 1985
* வேலி 1985
* ஒரு மனிதன் ஒரு மனைவி 1986
* வீர பாண்டியன் 1987
* வேலை கிடைச்சிடுச்சு 1990
* பணக்காரன் 1990
* நாட்டைத் திருடாதே 1991
* சத்தியம் அது நிச்சயம் 1992
* ஜோடி 1999  
* இந்திரலோகத்தில் நா. அழகப்பன் 2008

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
டெலி சுல்தானகம்

**டெலி** (*Deli*) என்பது கிழக்கு சுமாத்திராவில் 1630 இல் வெறும் 1,820&nbsp;km² பரப்பளவில் தாலிக் என்பவரால் தோற்றுவிக்கப்பட்ட ஓர் அரசு ஆகும். 1630 முதல் 1814 வரை ஒரு சிற்றரசாக இருந்த இவ்வரசு, 1814 இல் சியாக் சுல்தானகத்திடமிருந்து விடுதலை பெற்று ஒரு தனி சுல்தானகமாகியது.

15 ஆம் நூற்றாண்டின் நடுப்பகுதியில் அச்சேயின் ஆட்சியாளர் இசுலாத்தைத் தழுவிக் கொண்டார். அச்சே சுல்தானகத்தின் ஆட்சியாளர் அலீ முகாயத் ஷாஹ் 1520 இலிருந்து வடக்கு சுமாத்திராவில் தன்னுடைய ஆதிக்கத்தை விரிவுபடுத்தத் தொடங்கினார். பின்னர், அச்சே சுல்தான் இசுக்கந்தர் முடா பல்வேறு அரசுகளையும் வெற்றி கொண்டு தன் அதிகாரத்தை வலுப்படுத்தினார். 1612 இல், டெலி சுல்தானகத்தைப் படை வலிமையால் வென்ற அச்சே சுல்தானகம், டெலியைத் தன்னுடன் இணைத்துக் கொண்டது. டெலியின் ஒரு பகுதி ஏற்கனவே சியாக் சுல்தானகத்தின் கட்டுப்பாட்டில் வந்திருந்தது. எனினும், 1861 இல் இது தொடர்பிற் தலையிட்ட ஒல்லாந்தர் அச்சே மற்றும் சியாக் சுல்தானகங்களிடமிருந்து விடுதலை பெற்ற அரசாக டெலியை அங்கீகரித்தனர்.

தற்காலத்தில் இது இந்தோனேசியாவின் ஒரு பகுதியாக உள்ளது.

## மேலும் பார்க்க
*டெலி செர்டாங் மாவட்டம்
*மேடான்

## உசாத்துணை

* J.M. Barwise and N.J. White. *A Traveller’s History of Southeast Asia*. New York: Interlink Books, 2002.
* M.C. Ricklefs. *A History of Modern Indonesia Since c. 1300*, 2nd ed. Stanford: Stanford University Press, 1994.

## வெளித்தொடுப்புகள்
*The History of Sumatra by William Marsden, ca. 1800

பகுப்பு:சுமாத்திரா வரலாறு
பகுப்பு:சுல்தானகங்கள்
ஓவா அக்கனானையா

**ஓவா அக்கனானையா** (Hoa Hakananai'a) என்பது, "மோவை" எனப்படும் ஈசுட்டர் தீவுகளைச் சேர்ந்த ஒரு சிலை. இது தற்போது பிரித்தானிய அருங்காட்சியகத்தில் வைக்கப்பட்டு உள்ளது. "ஓவா அக்கனானையா" என்பது ராப்பா நுயி மொழிச் சொல். இது "திருடப்பட்ட அல்லது மறைக்கப்பட்ட நண்பன்" அல்லது "முதன்மை அலை தடுப்பு" என்னும் பொருள் கொண்டது. *எச்.எம்.எசு டொப்பாசு* என்னும் ஆங்கிலக் கப்பல் பணியாளர்கள் 1868 ஆம் ஆண்டு நவம்பர் 7 ஆம் தேதி ஈசுட்டர் தீவுகளில் உள்ள ஓரொங்கோ என்னும் இடத்தில் இருந்து இதனை எடுத்துக்கொண்டு 1869 ஆகத்து 25 ஆம் தேதி போர்ட்சுமவுத்தை வந்தடைந்தனர்.

## விவரங்கள்
பெரும்பாலான "மோவை"கள் இலகுவாகச் செதுக்கக்கூடிய எரிமலைச் சாம்பற் பாறையில் செய்யப்பட்டவை. 16 "மோவை"கள் மட்டுமே கடினமான எரிமலைப் பாறைகளில் செய்யப்பட்டுள்ளன. முன் புறத்தில் இருந்து பின்புறம் வரை இதன் அளவு 55 சமீ. 2.42 மீட்டர்கள் உயரம் கொண்ட இதன் நிறை ஏறத்தாழ 4 தொன்கள்.   

"ஓவா அக்கனானையா" மனிதரின் முண்டப்பகுதி, தலை என்பவற்றுடன் சுருங்கிச் சிறுத்த கைகளையும் கொண்டது. இதன் தலைக்கும் முண்டத்துக்குமான அளவு விகிதம் 3:5. இது "மோவை"களில் வழக்கமான அளவுமீறிப் பெருத்த தலையைக் குறிக்கின்றது. தற்போது வெறுமையாக இருக்கும் கண் குழிகளில் முன்னர் பவளப்பாறை அல்லது எரிமலைக் கண்ணாடியினாலான கண்கள் இருந்திருக்கக்கூடும். உடல் சிவப்பு, வெள்ளை நிறங்கள் தீட்டப்பட்டு இருந்தது. ஆனால், இதனை தீவில் இருந்து எடுத்து வரும்போது அகற்றப்பட்டுவிட்டது.

## குறிப்புகள்

## இவற்றையும் பார்க்கவும்
* 100 பொருட்களில் உலக வரலாறு

பகுப்பு:பிரித்தானிய அருங்காட்சியகத்தில் உள்ள தொல்பொருட்கள்
ஈ. காயத்திரி

**‘வீணை காயத்ரி’** என்றழைக்கப்படும் **ஈச்சம்பட்டி காயத்ரி** (பிறப்பு: நவம்பர் 9, 1959) தென்னிந்தியாவைச் சேர்ந்த வீணைக் கலைஞர் ஆவார்.

## ஆரம்பகால வாழ்க்கை
பெற்றோர்: ஜி. அசுவத்தாமா (தெலுங்குத் திரைப்படத்துறையில் இசையமைப்பாளர்), கமலா அஸ்வத்தாமா (வீணைக் கலைஞர்). காயத்ரியின் இயற்பெயர்: காயத்ரி வசந்த ஷோபா. தனது ஆரம்பகால இசைப் பயிற்சியை பெற்றோரிடம் கற்றார். பிறகு டி. எம். தியாகராஜனிடம் (சங்கீத கலாநிதி விருது பெற்ற பாடகர் மற்றும் வாக்கேயக்காரர்) மாணவராக பயிற்சி பெற்றார்.

## தொழில் வாழ்க்கை
இவரின் முதல் மேடைக் கச்சேரி, 1968ஆம் ஆண்டு நடைபெற்ற ‘தியாகராஜா விழாவில்’ நடந்தது. சென்னை திருவல்லிக்கேணி ஸ்ரீ பார்த்தசாரதி சுவாமி சபாவினால் நடத்தப்பட்ட இந்த விழாவில், தனது 9ஆவது வயதில் காயத்ரி, வீணை இசை நிகழ்ச்சியை வழங்கினார். இதன்பிறகு இந்தியாவிலும் வெளிநாடுகளிலும் விருதுகள் பலவற்றை பெற்றுள்ளார். இசைத் தொகுப்புகள் பலவற்றை ஒலிதத் துறையில் வெளியிட்டுள்ளார்.

## சிறப்புகள்
* 13ஆவது வயதில் ஒரு முதுநிலைக் கலைஞராக அனைத்திந்திய வானொலி, காயத்ரிக்கு அங்கீகாரம் தந்தது (1973). 
* தமிழக அரசால் அதன் இசை, நுண்கலை பல்கலைக் கழகத்தின் முதலாவது துணைவேந்தராக 2013 நவம்பர் மாதம் நியமிக்கப்பட்டார். மூன்று வருடங்களுக்கு அவர் இந்தப் பதவியை வகிப்பார். முன்னதாக அவர் தமிழக அரசு இசைக் கல்லூரிகளுக்கான இயக்குநராகவும் அரசு இசைக் கல்லூரியின் முதல்வராகவும் இருந்துள்ளார்.

## விருதுகள்
* தமிழக அரசின் கலைமாமணி விருது, 1984 
* சங்கீத கலாசிகாமணி விருது, 2001; வழங்கியது: தி இந்தியன் ஃபைன் ஆர்ட்ஸ் சொசைட்டி 
* சங்கீத நாடக அகாதமி விருது, 2002 
* ‘வாழ்நாள் சாதனை’ விருது, 2011; வழங்கியது: ரோட்டரி கிளப், சென்னை கிழக்கு

## மேற்கோள்கள்

## வெளி இணைப்புகள்
*''ஏழு ஸ்வரங்களில்...'' - தினமணியில் வெளியான ஒரு கட்டுரை
*Ode to queen of musical instruments 
*Vainika to Vice-Chancellor
*On a different platform

பகுப்பு:தமிழ்ப் பெண் இசைக் கலைஞர்கள்
பகுப்பு:வீணை இசைக் கலைஞர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:1959 பிறப்புகள்
பகுப்பு:கலைமாமணி விருது பெற்றவர்கள்
பகுப்பு:சங்கீத கலாசிகாமணி விருது பெற்றவர்கள்
பகுப்பு:வாழும் மக்கள்
மைகேல் வுட்

**மைகேல் டேவிட்  வுட்**  (பிறப்பு: ஜூலை 23, 1948)ஒரு ஆங்கிலேய வரலாற்றாளர் மற்றும் விபரணத் திரைப்பட இயக்குநர் ஆவார். ஆங்கிலேய தொலைக்காட்சி மற்றும் ஒளிபரப்பு நிறுவனமான பிபிசி-ல் பணியாற்றுகிறார்.  *[[தி ஸ்டோரி ஆஃப் இந்தியா]]*, *கிரேட் ரயில்வே ஜெர்னிஸ்*, *இன் சர்ச் ஆப் த ட்ரோஜன் வார்*, *இன் த புத்ஸ்டெப்ஸ் ஆப் அலெக்சாண்டர் த  கிரேட்*, *கோங்கிஸ்டெடோரஸ்*  ஆகியவை  இவர் இயக்கிய சில பிரபல விபரணத் திரைப்படங்கள் ஆகும்.

## மேற்கோள்கள்

பகுப்பு:வரலாற்றாளர்கள்
பகுப்பு:1948 பிறப்புகள்
பகுப்பு:வாழும் மக்கள்
தமிழ் இணைய மாநாடுகள்

உலகத் தமிழ்த் தகவல் தொழில்நுட்ப மன்றம் (உத்தமம்) எனும் அமைப்பு தமிழ் இணைய மாநாடுகளை நடத்தி வருகிறது. இந்த அமைப்பு உலகின் பல்வேறு நாடுகளில் 11 தமிழ் இணைய மாநாடுகளை நடத்தியுள்ளது. மாநாடுகள் நடைபெற்ற ஆண்டு, இடம் குறித்த விவரங்கள்; 

#முதல் தமிழ் இணைய மாநாடு - 1997 ஆம் ஆண்டு - சிங்கப்பூர்.  
#இரண்டாம் தமிழ் இணைய மாநாடு - 1999 ஆம் ஆண்டு சென்னை, தமிழ்நாடு, இந்தியா.
#மூன்றாம் தமிழ் இணைய மாநாடு - 2000 ஆம் ஆண்டு - சிங்கப்பூர். 
#நான்காம் தமிழ் இணைய மாநாடு - 2001 ஆம் ஆண்டு - கோலாலம்பூர், மலேசியா. 
#ஐந்தாம் தமிழ் இணைய மாநாடு - 2002 ஆம் ஆண்டு - சான் பிரான்சிசுகோ, அமெரிக்கா.
#ஆறாம் தமிழ் இணைய மாநாடு - 2003 ஆம் ஆண்டு - சென்னை, தமிழ்நாடு, இந்தியா.
#ஏழாம் தமிழ் இணைய மாநாடு - 2004 ஆம் ஆண்டு - சிங்கப்பூர். 
#எட்டாம் தமிழ் இணைய மாநாடு - 2009 ஆம் ஆண்டு - கொலோன், செருமனி.
#ஒன்பதாம் தமிழ்  இணைய மாநாடு- 2010 ஆம் ஆண்டு - கோயம்புத்தூர், தமிழ்நாடு, இந்தியா.
#பத்தாவது தமிழ் இணைய மாநாடு - 2011 ஆம் ஆண்டு - பிலடெல்பியா, பென்சில்வேனியா, அமெரிக்கா.
#பதினொன்றாவது தமிழ் இணைய மாநாடு - 2012 ஆம் ஆண்டு - சிதம்பரம், தமிழ்நாடு, இந்தியா.
#பன்னிரண்டாவது தமிழ் இணைய மாநாடு - 2013 ஆம் ஆண்டு - கோலாலம்பூர், மலேசியா.
#பதிமூன்றாவது தமிழ் இணைய மாநாடு - 2014 ஆம் ஆண்டு - புதுச்சேரி, தமிழ்நாடு,இந்தியா.
#பதிநான்காவது உலகத் தமிழ் இணைய மாநாடு - 2015 ஆம் ஆண்டு - சிங்கப்பூர், சிங்கப்பூர்.
#பதினைந்தாவது உலகத் தமிழ் இணைய மாநாடு - 2016 ஆம் ஆண்டு - திண்டுக்கல், தமிழ்நாடு, இந்தியா.
#பதினாறாவது  தமிழ் இணைய மாநாடு - 2017 ஆம் ஆண்டு - கனடா பல்கலைக்கழகம், டெரன்டா. 
#பதினேழாவது  தமிழ் இணைய மாநாடு - 2018 ஆம் ஆண்டு  - தமிழ்நாடு வேளாண்மைப் பல்கலைக்கழகம், கோயம்புத்தூர்.
#பதினெட்டாவது தமிழ் இணைய மாநாடு - 2019 ஆம் ஆண்டு - அண்ணா பல்கலைக்கழகம் . சென்னை, தமிழ் நாடு . இந்தியா
#பத்தொன்பதாவது தமிழ் இணைய மாநாடு - 2020 ஆம் ஆண்டு மெய் நிகர் (Virtually) வடிவில்  நடந்தது
#இருபதாவது தமிழ் இணைய மாநாடு - 2021 மெய்நிகர் (Virtually) நடந்தது
#இருபத்தோராவது தமிழ் இணைய மாநாடு - 2022 தமிழ்ப் பல்கலைக்கழகம், தஞ்சாவூர், இந்தியா
#இருபத்திரண்டாவது தமிழ் இணைய மாநாடு - 2023 குமரகுரு தொழில்நுட்பக் கல்லூரி, கோயம்புத்தூர், இந்தியா
#இருபத்து மூன்றாவது தமிழ் இணைய மாநாடு - 2024 டெக்சஸ் பல்கலைக்கழகம், டல்லாஸ், அமெரிக்கா
#இருபத்து நான்காவது தமிழ் இணைய மாநாடு - 2025 எஸ்.ஆர்.எம் பல்கலைக்கழகம், காட்டாங்குளத்தூர்,சென்னை, இந்தியா

## மேற்கோள்கள்

## இதையும் பார்க்க

* உலகத் தமிழ்த் தகவல் தொழில்நுட்ப மன்றம்

பகுப்பு:தமிழ் இணைய மாநாடுகள்
சிவதருமோத்தரம்

**சிவதருமோத்தரம்** என்னும் நூல் திருக்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தர் என்னும் சைவப் பெரியாரால் 16 ஆம் நூற்றாண்டில் எழுதப்பட்ட நூல்களில் ஒன்று. அகத்தியர் வினாக்களுக்கு முருகக்கடவுள் சொல்லும் விடைகளைக் கூறுவதாக அமைந்துள்ளது இந்த நூல். வடமொழியிலிருந்து தமிழாக்கம் செய்யும்போது ஆசிரியர் இந்நூலில் தமிழரின் சிவாகமக் கோட்பாடுகளையும் புகுத்தியுள்ளார். 

குருஞான சம்பந்தர் இதன் கருத்துக்களை மறுத்து எழுதியுள்ளார். 
குருஞான சம்பந்தருக்கு 150 ஆண்டுகள் பின்னர் வாழ்ந்த வெள்ளியம்பலவாணத் தம்பிரான், குருஞான சம்பந்தரின் மறுப்பு நூலுக்குச் சிற்றுரையும், பேருரையும் எழுதியதோடு, மறைஞான சம்பந்தருடைய சிவதருமோத்தரம் முதலான நூல்களைப் போற்றியும் எழுதியுள்ளார். 

இது பாயிரம் மற்றும் 12 இயல்களில் 1224 செய்யுள் கொண்டது. முருகன் சொன்ன 12,000 விடைகளுள் 1,800 விடைகள் இவை என்று சொல்லிக்கொண்டு நூல் வளர்கிறது. இதன் இயல்கள் சொல்லும் செய்திகள் வருமாறு:
#ஆர்வத்துடன் செய்வதே அன்பு, அறம். ஆர்வம் இல்லாமல் செய்தால் அது அன்போ, அறமோ ஆகாது.
#சிவஞானத்தைத் தாய்மொழியிலும் சொல்லலாம்.
#தன்மம், தபம், செபம், தியானம், ஞானம் – என யோகம் ஐந்து வகை.
#50 வழிபடு தலங்கள் காட்டப்பட்டுள்ளன. வெற்றியூர், காரிக்கரை, விரிஞ்சை, மூவலூர் என்பன அவற்றுள் சில.
#சிவபூசை முதலான சிவதருமங்கள் கூறப்பட்டுள்ளன.
#படிக்கும்போது பாவனை உணர்வோடு படிக்கவேண்டும் என்கிறது இந்த இயல்.
#சுவர்க்கம், நரகம் பற்றிக் கூறுகிறது. இவற்றில் சந்தப்பாடல்கள் உள்ளன.
#பிறப்பு இறப்பு பற்றி விளக்குவது.
#புண்ணிய பாவங்கள் பற்றிய விளக்கம்.
#ஞானாசிரியர் வழி
#பரிகாரம்
#உலகின் அமைப்பை விளக்கும் கோபுரவியல்.

## பாடல்
இந்நூலில் அமைந்துள்ள பாடல் ஒன்று நரகத்தில் தண்டிப்போர், துன்புறுத்தும்போது  இவ்வாறு சொல்லிக்கொண்டு துன்புறுத்துவார்கள் என்கிறது:

:ஓர வழக்கினை மன்றிலிருந்து உரைத்தீரே
:யார் எதிர் என்று உம்மையேமிக மேன்மை அறைந்தீரே
:பார் எனவே பொறையாரையும் நொய்மை பகர்ந்தீரே
:நீர் எனவே இனி யாரையும் வெல்ல நினைத்தீரே   

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
மக்கள் கூட்டணி (இலங்கை)

**மக்கள் கூட்டணி** (*People's Alliance*, PA) என்பது இலங்கையின் ஓர் அரசியல்கட்சிக் கூட்டணி ஆகும். இது 1994 ஆம் ஆண்டில் அமைக்கப்பட்டது.

பின்வருவன இக்கூட்டணியில் உறுப்புக் கட்சிகளாக உள்ளன:

* இலங்கை சுதந்திரக் கட்சி
* லங்கா சமசமாஜக் கட்சி
* இலங்கை கம்யூனிஸ்ட் கட்சி
* இலங்கை மகாஜனக் கட்சி
* பகுஜன நிதகாசு பெரமுனை
* தேச விமுக்தி ஜனதா கட்சி
* சனநாயக ஐக்கிய தேசிய முன்னணி

1994 ஆம் ஆண்டிலும், 2000 ஆம் ஆண்டிலும் இடம்பெற்ற நாடாளுமன்றத் தேர்தல்களில் மக்கள் கூட்டணி வெற்றி பெற்று ஆட்சியமைத்தது. அத்துடன் 1994, 1999 அரசுத்தலைவர் தேர்தல்களிலும் இக்கூட்டணி வெற்றி பெற்றது. ஆனாலும், 2001 பொதுத்தேர்தலில் இக்கூட்டணி தோல்வியடைந்தது. 2004 ஆம் ஆண்டில் ஐக்கிய மக்கள் சுதந்திரக் கூட்டணி அமைக்கப்பட்டதும், மக்கள் கூட்டணி தேர்தல்களில் பங்குபற்றவில்லை.

## மேற்கோள்கள்

பகுப்பு:இலங்கை அரசியல் கட்சிகள்